12.1.2023
SK
Úradný vestník Európskej únie
L 10/3
(15)
Ako je vysvetlené v odôvodneniach 36 a 37 predbežného nariadenia, vyplnené dotazníky sa buď podrobili krížovej kontrole, alebo overili v priestoroch strany, ktorá vyplnila dotazník.
(16)
Overovanie na mieste podľa článku 16 základného nariadenia sa uskutočnilo v priestoroch jedného používateľa.
V súlade s odôvodnením 5 predbežného nariadenia nebol názov tohto používateľa z dôvodu zachovania dôvernosti poskytnutý.
1.7.
Obdobie prešetrovania a posudzované obdobie (17)
Ako sa uvádza v odôvodnení 38 predbežného nariadenia, prešetrovanie dumpingu a ujmy sa týkalo obdobia od 1. októbra 2020 do 30. septembra 2021 (ďalej len „obdobie prešetrovania“).
Preskúmanie trendov relevantných z hľadiska posúdenia ujmy sa vzťahovalo na obdobie od 1. januára 2018 do konca obdobia prešetrovania (ďalej len „posudzované obdobie“).
1.8.
Registrácia (18)
Vykonávacím nariadením Komisie (EÚ) 2022/934 (4) (ďalej len „nariadenie o registrácii“) Komisia zaviedla registráciu dovozu dotknutého výrobku.
(19)
Spoločnosť Hands tvrdila, že rozhodnutie o registrácii dovozu bolo neodôvodnené, pretože neboli splnené podmienky podľa článku 14 ods.
5 základného nariadenia.
(20)
Komisia pripomenula, že právnym základom registrácie je článok 14 ods.
5a základného nariadenia, podľa ktorého Komisia registruje dovoz dotknutého výrobku počas obdobia skorého predbežného poskytovania informácií podľa článku 19a základného nariadenia, pokiaľ neexistujú dostatočné dôkazy o tom, že požiadavky uvedené v článku 10 ods.
4 písm.
c) a d) nie sú splnené.
V tejto súvislosti Komisia konštatovala, že neexistujú žiadne presvedčivé dôkazy, ktoré by preukazovali, že registrácia dovozu dotknutého výrobku počas obdobia skorého predbežného poskytnutia informácií nebola v tomto prípade opodstatnená.
Od uverejnenia oznámenia o začatí konania, keď si vyvážajúci výrobcovia boli vedomí alebo mali byť vedomí údajného dumpingu a ujmy, sa dovoz dotknutého výrobku totiž ďalej zvyšoval spôsobom, ktorý môže vážne narušiť nápravný účinok antidumpingových ciel aj počas obdobia skorého predbežného poskytovania informácií.
Komisia preto tieto tvrdenia zamietla.
(21)
Spoločnosť Hands tvrdila, že Komisia uverejnením nariadenia o registrácii porušila zásadu dobrej správy vecí verejných.
Podľa tejto strany jej neboli pred uverejnením nariadenia o registrácii a nadobudnutím účinnosti registrácie dovozu oznámené žiadne informácie týkajúce sa zámeru Komisie zaviesť registráciu dovozu prešetrovaného výrobku, pričom takéto opatrenie registrácie má potenciálne nepriaznivý účinok na jej záujmy.
Komisia tým, že spoločnosti Hands neoznámila potrebné informácie o možnom zavedení registrácie dovozu včas, účinne a individuálne pred prijatím takéhoto opatrenia registrácie, a tým, že neumožnila spoločnosti Hands, aby vyjadrila svoje stanoviská a bola vypočutá, hoci je spoločnosť Hands uvedeným opatrením priamo nepriaznivo dotknutá, porušila základné právo spoločnosti Hands na obhajobu.
Nariadenie o registrácii je preto neplatné a malo by sa zrušiť.
(22)
Komisia usúdila, že registrácia je len prípravným administratívnym krokom, ktorý môže, ale nemusí viesť k retroaktívnemu uloženiu ciel v konečnej fáze.
Registrácia sama osebe nemá žiadny nepriaznivý účinok na dovozcov a nemožno o nej tvrdiť, že ovplyvňuje ich záujmy (5).
Samotná spoločnosť Hands nepoukázala na žiadne konkrétne nepriaznivé účinky a spomenula len „potenciálne“ účinky.
Jediným účinkom registrácie je, že Komisia dá pokyn vnútroštátnym colným orgánom, aby registrovali dovoz prešetrovaného výrobku do Únie.
Okrem toho v článku 14 ods.
5a ani inde v základnom nariadení neexistuje žiadna procedurálna požiadavka na uskutočnenie konzultácií s dovozcami ani inými stranami pred zavedením registrácie.
Požiadavka stanovená v článku 10 ods.
4 písm.
b) základného nariadenia, aby strany dostali možnosť vyjadriť svoje pripomienky, sa uplatňuje len vtedy, keď existuje rozhodnutie o retroaktívnom výbere ciel po registrácii, nie však v prípade samotnej registrácie.
Jasne to vyplýva zo skutočnosti, že v článku 14 ods.
5a základného nariadenia sa odkazuje len na článok 10 ods.
4 písm.
c) a d), ktorých požiadavky musia byť splnené na účely registrácie podľa uvedeného ustanovenia, no zámerne sa v ňom neodkazuje na článok 10 ods.
4 písm. b).
Je to v súlade s účinkom takejto registrácie, ako sa rozoberá v predchádzajúcom texte.
Komisia preto nie je povinná umožniť dovozcom vyjadriť svoje pripomienky pred tým, ako colným orgánom nariadi registráciu dovozu.
Tvrdenie sa preto zamietlo.
(4) Vykonávacie nariadenie Komisie (EÚ) 2022/934 zo 16. júna 2022, ktorým sa zavádza registrácia dovozu určitých hliníkových kolies s pôvodom v Maroku (Ú. v.
EÚ L 162, 17.6.2022, s. 27).
(5) Uznesenie z 28. septembra 2021, Airoldi Metalli SpA, T-611/20, EU:T:2021:641, body 48 a 49.